text: Søger vidner til gruppe-overfald
  30 december 2013 kl. 05.46
  Politiet søger vidner til et gruppe-overfald på to mænd, som var på vej hjem fra byen i Varde kl. 4.20, da de blev angrebet af en gruppe på fem-syv unge.
  Overfaldet skete i Kræmmergade. De to mænd blev umotiveret overfaldet og slået. Den ene, en 23-årig mand, fik tandskader og knubs.
  Gruppen bag volden var på fem til syv personer, alle i alderen 16 til 18 år. En af gruppen var ikke af dansk herkomst.
  Politiet modtager oplysninger om overfaldet på telefon 1-1-4.
  